SET ปิดเช้าลบ 5 จุด GPSC ซื้อขายสูงสุด 2.4 พันลบ.
SET ปิดเช้าลบ 5 จุด GPSC ซื้อขายสูงสุด 2.4 พันลบ.
6 พ.ย. 2563

ผู้สื่อข่าวรายงานว่า ดัชนีตลาดหุ้นไทยช่วงเช้าปิดที่ระดับ 1,259.73 จุด ลดลง 4.59 จุด (-0.36%) มูลค่าการซื้อขายราว 36,181 ล้านบาท
10 กดดัชนีเช้านี้

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้เริ่มเห็นการพักตัวในระยะสั้นหลังจากที่ขึ้นไปมากแล้ว สำหรับการตอบรับคาดการณ์ผลการเลือกตั้งประธานาธิบดีสหรัฐ ซึ่งนายโจ ไบเดน จากพรรคเดโมแครต มีคะแนนนำ แต่กว่าจะรู้ผลการเลือกตั้งอย่างเป็นทางการอาจต้องใช้ระยะเวลาอีกสักพัก
ด้านตลาดหุ้นในภูมิภาคเอเชียเช้านี้เคลื่อนไหวไซด์เวย์ทั้งในแดนบวก-ลบ โดยให้ติดตามตัวเลขการจ้างงานนอกภาคเกษตรของสหรัฐคืนนี้, ติดตามผลการเลือกตั้งสหรัฐอย่างเป็นทางการ, ติดตามการทยอยประกาศผลประกอบการของบริษัทจดทะเบียนงวดไตรมาส 3/63 ส่วนปัจจัยการเมืองในประเทศช่วงนี้ไม่ค่อยมีผลต่อตลาด
แนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดคงจะแกว่งไซด์เวย์ โดยมีแนวรับ 1,255 จุด ส่วนแนวต้าน 1,265 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GPSC มูลค่าการซื้อขาย 2,403.90 ล้านบาท ปิดที่ 63.75 บาท เพิ่มขึ้น 3.75 บาท
GULF มูลค่าการซื้อขาย 2,083.60 ล้านบาท ปิดที่ 32.50 บาท เพิ่มขึ้น 1.25 บาท
KBANK มูลค่าการซื้อขาย 1,302.99 ล้านบาท ปิดที่ 78.75 บาท เพิ่มขึ้น 0.25 บาท
TASCO มูลค่าการซื้อขาย 1,233.87 ล้านบาท ปิดที่ 16.50 บาท ลดลง  0.20 บาท
CPALL มูลค่าการซื้อขาย 1,007.07 ล้านบาท ปิดที่ 59.00 บาท ราคาไม่เปลี่ยนแปลง